**ЈЗУ АПОТЕКА „СЕМБЕРИЈА“**

**Б И Ј Е Љ И Н А**

**СКУПШТИНА ОПШТИНЕ БИЈЕЉИНА**

ПРЕДМЕТ: **ИЗВЈЕШТАЈ О РАДУ ЈЗУ АПОТЕКА „ СЕМБЕРИЈА „ БИЈЕЉИНА**

**ЗА ПЕРИОД 01.01.-31.12.2012. ГОДИНЕ**

БИЈЕЉИНА, 10.04.2013.

**ИЗВЈЕШТАЈ О**

**РАДУ ЈЗУ АПОТЕКА „ СЕМБЕРИЈА „ БИЈЕЉИНАЗА ПЕРИОД 01.01.-312.12.2012. ГОДИНЕ**

Програмом рада Скупштине општине Бијељина за 2012. Годину предвиђено

је разматрање Извјештаја о раду ЈЗУ Апотека „Семберија“ Бијељина за 2012. Годину, као и Плана рада за 2013. годину.

Извјештај о раду и план рада су сачињени на основу евиденције и документације којом располаже Апотека.

Циљ Извјештаја је да омогући сагледавање резултата рада у 2012. години, те да се на тој основи донесе План рада за 2013. Годину.

**ИНФОРМАЦИЈЕ О ПРЕДУЗЕЋУ**

ЈЗУ Апотека „Семберија“ Бијељина је Јавна здравствена установа, конституисана реорганизацијом РО Медицински центар „Никола Спасојевић“ Бијељина у складу са одредбама Закона о здравственој заштити Одлуком о плану мрежа здравствених установа у Републици Српској.

У оквиру регистроване дјелатности, Статут предвиђа снабдијевање , становништва, здравствених установа и других радних организација лијековима и медицинским средствима,санитетским материјалом, дезифенкционим средствима и другим помоћним средствима уписаним у регистар.

У ширем смислу апотекарска дјелатност, осим снабдијевања лијековима и медицинским средствима подразумијева: снабдијевање дјечјом храном, козметичким и другим средствима за хигијену, као и средствима за заштиту здравља.

Апотека је самостална здравствена установа која послује у своје име у правном промету и има статус правног лица.

Апотека „Семберија“ Бијељина је основана 14.10.1994. године као Јавна установа и уписана код Основног Суда у Бијељини под бројем решења ФИ-414/94.

**II ДЈЕЛАТНОСТ И ОРГАНИЗАЦИЈА РАДА**

ЈЗУ Апотека „Семберија“ Бијељина обавља дјелатност у осам организационих јединица:

* Апотека „ Мајевица „ у Бијељини, ул. Кнегиње Милице бр.12
* Апотека „Дрина“ у Бијељини, ул Српске војске бр.53
* Апотека „Јања“ у Јањи, ул.Карађорђева 217
* Апотека „Мајевица-1“ у Угљевику, ул. Ћирила и Методија бб
* Апотека „Ковиљуша“ у Бијељини ул. Иве Андрића бб
* Апотека „Дворови“ у Дворовима, Центар бб
* Апотека „Вршани“ у Вршанима
* Апотекрка станица „Суво Поље“ у Сувом Пољу, огранак апотеке „Дрина“

Tоком 2012. године, на захтјев мјештана МЗ Суво Поље потписан са 256 потписа, оснива се и Апотекарска станица у мјесту Суво Поље, на основу Одлуке број 249/12 од 05.07.2012. На основу Рјешења број 11/07-507.2-148/12 од 10.08.2012 Апотека oд надложеног министарства здравља и социјалне заштите добија дозволу за рад.

Прве приходе Апотекарска станица у у Сувом пољу стиче у септембру 2012. Ради привођења простора намјени извршена су улагања у укупном износу од 27.702,68 KM.

Са ЈЗУ Дом здравља Удљевик је и током 2012. године продужен уговор о

снабдијевању становништва са подручја Општине Угљевик са лијековима и санитетским материјалом и другим медицинским средствима, поштујући одлуку ЕСО-е Скупштине општине Угљевик о оснивању државне апотеке у тој општини.

U 2012. Години просјечан број ангажованих радника на бази стања крајем мјесеца jе 38,75. На дан 31.12.2012. године број запослених је 39 радника. Од укупног броја запослених 10 дипломираних фармацеута и 19 фармацеутских техничара распоређених по апотекама у складу са обимом апотекарске дјелатности. Преосталих 10 радника распоређени су на финансијско-рачуноводствене послове по апотекама и на нивоу ЈЗУ ( 6 запослених) и службу општих послова 4 запослена (1 референт општих послова, 1 возач и 2 неквалификована радника на пословима одржавања.)

У циљу максималног задовољења пореба корисника услуга Апотека прати достигнућа у пословању у промету и прописивању лијекова и медицинских средстава и даје савјете у вези са примјеном лијекова. Сагласно томе, запосленим фармацеутским радницима омогућава се стручно и научно усавршавање-едукација, ради праћења и примјене савремених достигнућа у Фармацији. Врло важна дјелатност Апотеке јесте Савјетовање-савремена метода у вези са прописивањем и правилном примјеном лијекова, да би се избјегла нежељена дејства. Такође се проводе и активности савјетовања у вези са правилним чувањем лијекова у кућној апотеци.

Апотекарска дјелатност се обавља у складу са законима и прописима који уређују здравствену заштиту становништва на свим нивоима здравствене заштите. Правилна употреба лијекова је врло битна за постизање њихове пуне ефикасности- успјех у лијечењу.

Фармацеути су здравствени радници и свјесни су своје улоге у ланцу здравствене заштите. Знајући да су последњи у ланцу и тиме најближи пацијенту, прихватили су задатак да едукују пацијенте дајући савјете за здрав и правилан начин живота.

У циљу пружања пуне здравствене услуге, а по програму везаном за развојни национални пројекат „Diabetes mellitus“ у Републици Српској. Апотека је услужни сервис издавања инзулина, тракица и апарата за одређивање шећера у крви.

По допису бр. 08-149/02 од 25.01.2012.године од Фонда здравственог осигурања Бања Лука Апотека је такође прихватила обавезу издавања Генотропина, Целцепта, Сандимуна, Прографа, Хормона, Имуносупресива и Безглутенског брашна. Такође смо једини у поређењу са приватном фрмацеутском услугом, који набављамо и хормон раста, Нордитропин, Casodex, по нашој евиденцији врло скупе и у великој количини прометоване лијекове, што је још један доказ да као здравствени радници имамо и хумани карактер. Сви ови спецификуми лагеровани су у Апотеци „Мајевица“у Бијељини и издају се пацијенту директно на рецепт, а извјештај о њиховом прометовању се доставља у ФЗО Бања Лука.

На основу финансијског извјештаја састављеног од стране рачуноводствене службе ЈЗУ, као и на основу, на закону утемељене и валидне документације, директор предузећа подноси

**III ФИНАНСИЈСКИ ИЗВЈЕШТАЈ**

Финансијски извјештаји су састављени у складу са МРС, при чему су кориштени они стандарди који се могу везати за дјелатност Апотеке. Поред MРС, код састављања извјештаја кориштени су прописи из области фискалне политике, Закон о рачуноводству и други законски и подзаконски прописи који су били на снази у моменту кад је пословна промјена настала, односно кад је евидентирана.

Финансијски извјештаји су изражени у конвертибилним маркама(KM).

1. **СТРУКТУРА СТАЛНИХ СРЕДСТАВА**

|  |  |  |  |
| --- | --- | --- | --- |
| ВРСТА | НАБАВНА ВРИЈЕДНОСТ | ИСПРАВКА ВРИЈЕДНОСТИ | САДАШЊА  ВРИЈЕДНОСТ |
| РАЧУНАРСКИ ПРОГРАМИ | 8.205 |  |  |
| РАЧУНАРСКА МРЕЖА | 3.585 |  |  |
| **ОСТАЛА НЕМАТЕРИЈАЛНА УЛАГАЊА** | **11.790** | **533** | **11.257** |
| ОПРЕМА | 225.628 |  |  |
| ИНВЕТНАР | 77.484 |  |  |
| **УК.ОПРЕМА И ИНВЕНТАР** | **303.112** | **178.170** | **124.942** |
| АУТО-ГУМЕ | 1.124 | 764 | 360 |
| **УКУПНО ОПРЕМА** | **304.236** | **178.934** | **125.302** |
| УЛАГ. УТУЂЕ ОБЈ. MAJEВИЦA 1 БН | 32.108 |  |  |
| УЛАГ. У TУЂЕ OБJ. AПОТЕКАДРИНА | 13.073 |  |  |
| УЛАГ. U TУЂE OБJ. AПOTEKA ВРШАНИ | 66.586 |  |  |
| УЛАГ. U TУЂE OБJ. AПOTEKA ДВОРОВИ | 56.720 |  |  |
| УЛАГ. U TUЂE OБJ. AПOTEKA С.ПОЉЕ | 27.703 |  |  |
| **УЛАГАЊА У ТУЂЕ ОБЈЕКТЕ** | **196.189** | **39.698** | **156.491** |
| **УКУПНО:** | **512.215** | **219.165** | **293.050** |

Стална средства по структури чине опрема, инвентар и улагања на туђим некретнинама и опреми. (Aпотеке у Ковиљуши, Дворовима, Вршанима и Сувом Пољу).

Набавна вриједност имовине се утврђује примјеном методе нето набавне цијене исказане на фактури добављача увећане за зависне трошкове везане уз набавку истих и на дан 31.12.2012. године износи 512.215. КМ.

Трошење основних средстава које је исказано у колони Исправка вриједности у износу од 219.165 КМ се утврђује методом пропорционалног отписа, примјеном стопа отписа утврђених на основу процијењеног вијека кориштења. Утврђене стопе су усаглашене са стопама из Правилника за примјену Закона о порезу на добит.

Нето (садашња) вриједност сталне имовине износи 293.050 KM и представља разлику набавне вриједности и исправке вриједности сталних средстава.

У току 2012. године вршена су улагања у рачунарске програме у износу од 3.584,58 и рачунарску мрежу (електронско повезивање апотека), te у опрему у износу од 19.953,82 KM i инвентар у износу од 14.458,88 KM.

Улагање у рачунарске програме и рачунарску мрежу вршена су за потребе електронске обраде рецепата, чија се примјена очекује у април 2013. године. Улагање у опрему и инвентар дијелом се односи и на опремање нове апотеке у Сувом Пољу, а дијелом и на на појачање и

обнову рачунара ради припреме зa нови начин обраде рецепата. Значајан дио ових улагања се

се односи и на улагање у лиценцирање рачунарских програма захтијевано по законским прописима и заштити интелектуалне својине, а контролисано од стране тржишне инспекције.

За потребе отварања нове пословне јединице -Aпотекa уСувом Пољу, извршена су улагањау адаптацију објекта у износу од 27.702,68 КМ.

Током 2012. године није било расходовања сталне имовине нити по основу продаје нити по основу отписа.

**2. ТЕКУЋА ИМОВИНА**

A) Структуру текућих средстава-обртне имовине чине:

|  |  |
| --- | --- |
| Текућа имовина-обртна средства | 2012. |
| Вриједност залиха материјала | 565 |
| Залиха робе (лијекова ) по МПЦ | 469.859 |
| Укалкулисана РУЦ | 62.314 |
| Укалкулисани ПДВ | 68.272 |
| Залихе робе по набавним цијенама | **339.273** |
| Дати аванси |  |
| Дати аванси за услуге | 4.000 |
| Дати аванси за лијекове | 44.593 |

Стање залиха робе (лијекова) у Билансу стања на дан 31.12.2012. г. у износу од 339.273 KM исказано је по нето набавним цијенама и зa 15,11% имају нижи ниво него 31.12.2011. године. То је доказ да се у процесу набавки лијекова рационално понашало избјегавајући „мртви лагер“ ради смањења нивоа обавеза према добављачима и ради смањења трошкова отписа ради истеклог рока.

Задужење (набавка) лијекова врши се по малопродајним цијенама које по структури садрже набавну вриједност исказану по фактури добављача увећану за зависне трошкове набавке и припадајућу маржу која по важећим прописима не смије прећи ниво од 20% на набавну вриједност, као и ПДВ обрачунат по стопи од 17% на утврђену продајну вриједност. Обрачун малопродајне цијене као и задужење врши се путем малопродајне калкулације. Раздужење залиха се врши аутоматски, тако што се евидентира путем касе излаз сваког појединачног лијека у материјалном књиговодству, док се у финансијском књиговодству раздужење евидентира дневно , на основу дневног извјештаја продаје.

Залихе лијекова се евидентирају и у робном и у финансијском књиговодству, одвојено за сваку апотеку. За сваки појединачни лијек се води робна картица , те се задужење и раздужење врши на робним картицама, трговачкој књизи и финансијској картици залиха робе.Разлика у цијени и укалкулисани ПДВ се такође евидентира по продајним објектима. У 2012. години је уведена новина у погледу аналитичких евиденција у промету лијекова, као припрема у процесу обавевезног сертификовања апотека које нам предстоји у наредној години.

Просјечна разлика у цијени садржана у продајној цијени ( цијена без ПДВ) износи 15,52% и за 0,33% је мања него на дан 31.12.2011. Обзиром на ограничену маржу (20% на набавну вриједност, односно 16,67% на продајну вриједност) и нa обавезно усклађивање марже приликом сваке набавке , остварена маржа се креће у очекиваним вриједностима.

Дати аванси добављачима за услуге у износу од 4.000 KM односе се на уплату аванса за поправке крова на објекту апотеке Мајевица у Бијељини.

Дати аванси добављачима за лијекове у износу од 44.593 КМ и посљедица су преплате настале по основу књижних одобрења примљених за остварени бонус рабат на крају године.

B) СТРУКТУРА ПОТРАЖИВАЊА

**a) Потраживања од купаца**

|  |  |
| --- | --- |
| ВРСТА ПОТРАЖИВАЊА | 2012 |
| Потраж.од ФЗОФилијала Бијељина за изд.лијек. | 1.125.930,53 |
| Потраж. од ФЗО –ост.фондови за издате лијекове | 116,10 |
| Потраж. од остал. купаца за фактурисане лијекове | 2.376,89 |

|  |  |  |  |
| --- | --- | --- | --- |
| **б) Остала потраживања** |  |  |  |
| ВРСТА ПОТРАЖИВАЊА | 2012 |
| -Потраживање од Града Бијељина за унапријеђ.  апотекарске дјелатности |  |
| -Потраживање од Града Бијељина за накнаду  вишка расх. над прих. у новоосн. апотекама | 20.0000 |
| -потраж.од Града Бијељина за накнаду улаг.  изврш. У објекте у Дворовима и Вршанима | 137.192,99 |
| -потраж.за преплаћене јавне приходе  ( таксе, пор. На имовину, доприносе) | 491,27 |
| Потраживања од Фондова –Дјечја заштита  -Здравствено осигурање | 7.531,15  6.742,15 |
| -остала потраживања | 19.867,25 |
| УКУПНО: | 191.824,81 |

Потраживања од купаца се формирају путем издатих фактура за лијекове, које поред вриједности издатих лијекова садржеи обрачунати ПДВ.

**Ц) СТРУКТУРА ГОТОВИНЕ**

|  |  |
| --- | --- |
| **A) Стање на текућим рачунима код посл. банака** | **2012** |
| 1.-Павловић банкаz.r.554-001-00000626-46 | 22.287,60 |
| 2.-Балкан инвестментбанкаz.r. 568-403-11000101-38 | 1.768,24 |
| 3.-Комерцијална банка Бања Лука | 58,72 |
| 4.-UniCredit банка | 976,05 |
| **Укупно текући рачуни код посл.банака:** | **25.090,61** |
| **B) Стање у благајнама по апотекама** | **2012** |
| -главна благајна |  |
| -благајна A.Mајевица | 8.263,53 |
| -благајна A. Дрина | 2.174,05 |
| -благајна A.Jања | 810,29 |
| -благајна A.Угљевик |  |
| -blagajna A.Kовиљуше | 1377,20 |
| -благајнаA. Дворови | 3.108,72 |
| -благајна A. Вршани | 4.748,82 |
| -благајна С. Поље | 1.645,93 |
| **Укупно благајне - ПАЗАРИ:** | **22.128,54** |
| **-Депозити у благајнама апотека** | **2.700,00** |
| **УКУПНО ГОТОВИНА:** | **49.919,15** |

Готовину на дан 31.12.2012. чине :

-готовина на жиро-рачунима код банака,

-пазари предати у благајне апотека до момента предаје на жиро-рачуну пословној банци које се односе на дневни евентуално дводневни пазар апотеке.

-депозити положене готовине у касама апотека у ситном апоенима ради лакше наплате издатих лијекова од купаца .

**Д) СТРУКТУРА КАПИТАЛА**

Структуру укупног капитала чине:

|  |  |
| --- | --- |
| СТРУКТУРА КАПИТАЛА | IZNOS |
| Основни капитал | 13.626 |
| Ревалоризационе резерве | 14.908 |
| Губитак текуће године | 265.231 |

**СТРУКТУРА ОБАВЕЗА**

A) Дугорочне обавезе

ЈЗУ нема исказаних дугорочних обавеза, нити обавеза по кредитима.

Краткорочне обавезе се у финансијском књиговодству евидентирају на бази примљених фактура од добављача за робу, материјал или услуге те на основу обрачуна ( зараде, накнаде зарада, као и припадајући порези и доприноси), као и пореских пријава које се сачињавају се уз примјену одговарајућох законских прописа (таксе, накнаде и сл.)

**B) СТРУКТУРА СА КРАТКОРОЧНИХ ОБАВЕЗА**

|  |  |
| --- | --- |
| ВРСТА ОБАВЕЗА | 2012 |
| **Примљени аванси** | **121** |
| **Обавезе према добављачима** | **2.910.533** |
| Обавезе за зараде | 18.464  5.348  25.820  4.320  21.647 |
| * Нето износ зараде из текуће године * Порез на зараде из текуће године * Доприноси на зараде текуће године * Порези из претх. година * Доприн.из зарада из пр. година |
| **Укупно обавезе за зараде:** | **75.599** |
| Обавезе за камате по рj.пореских органа | 7.373 |
| Обавезе према члановима УО | 1.200 |
| Обавезе за повремене послове | 450 |
| Обавезе према ф.лицу за закуп | 500 |
| Обавезе према посл.удружењима | 2.315 |
| **Укупно остале обавезе** | **11.838** |

Обавезе за бруто зараде из текуће године односе се на дио неисплаћених примања из децембра 2012. године.

Обавезе за бруто зараде из претходне године већим дијелом се односе на обавезе по Рјешењу УП које су предмет жалбе (20.443), док се износ од 5.524 KM односи на обавезе на обавезе за порезе и доприносе по судском рјешењу за радника Славицу Ђукић која је по рјешењу суда враћена на посао те се предметни износи односе на порезе и доприносе из 2011. године. Нето по овом основу је исплаћен у децембру 2012. године.

Порези и доприноси из претходних година у укупном износу од 26.967 КМ односе се на обавезе утврђене по Записнику и Рјешењу инспектора пореске управе Подручни центар Бијељина број 06/1.05/0702/1-490.2-212/11 од 29.04.2011. године и предмет су жалбе упућене надлежном органу Пореске управе на коју још увијек није стигао одговор.

Друге обавезе у укупном износу од 11.838,00 KM су смањене у односу на претходну годину за 4,20%. Већи дио ових обавеза чине обавезе за камате на неплаћене порезе и доприносе по Рјешењу 06/1.05/0702/1-490.2-212/11 од 29.04.2011. године 7.331,12 KM, које су предмет жалбе на којујош није стигао одговор надлежног органа. Обавезе за нето износ за привремене и повремене послове у износу од 450 КМ односи се на текуће обавезе из децембра 2012. године, као и обавезе за закуп и обавезе према члановима УО.

Обавезе за чланарине пословним удружењима у износу од 2.315,11 KM су обавезе према Привредној комори РС и Регије Бијељина из 2010. године.

|  |  |
| --- | --- |
| ВРСТА ОБАВЕЗЕ | 2012 |
| ПДВ по измијењеним пријавама | 6.519,35 |
| ПДВ по текућој пријави | 21.764,06 |
| УКУПНО ПДВ | 28.283,41 |

Обавезе за остале порезе и доприносе и друге дажбине износе 4.712 KM i za 7,14% су веће него на дан 31.12.2011. године.

|  |  |
| --- | --- |
| ВРСТА ОБАВЕЗЕ | 2012 |
| 1.Обавезе за порез на имовину | 60 |
| 2.Накнада за кориштење вода | 39 |
| 3. Накнада за кориштење шума | 2.683 |
| 4. Накнада за ППЗ | 1068 |
| 5.Остале обавезе-накнаде за УО и закуп и сл.. | 549 |
| 6.Комунална накнада | 313 |
| УКУПНО: | 4.712 |

Наведене обавезе представљају текуће обавезе утврђене по завршном рачуну за 2012. годину, као и текуће обвезе из децембра 2012. године.

* + Остали разграничени приходи у износу од 37.978 KM односе се на одложене приходе по основу примљених донација у облику опреме и инвентара, који се оприходују на годишњем нивоу у висини амортизације обрачунате на примљена средства. U 2012. години износе 9.697,22 KM.

|  |  |  |  |  |  |
| --- | --- | --- | --- | --- | --- |
| **ПРИХОДИ** | |  | |  |  |
|  |  |  | |  |  |
| Red.br. | ОПИС | 2012. |
| 1. | УКУПНИ ПРИХОДИ | 5.532.247 |
| 2. | УКУПНИ РАСХОДИ | 5.797.479 |
| 3. | ГУБИТАК | 265.232 |

На дан 31.12.2012. год. исказан је губитак у иносу од 265.232 KM јер остварени приходи у износу од 5.532.247 KM нису довољни да покрију укупне расходе од 5.797.479 KM.

Приходи од продаје лијекова и услуга су признавани на основу фактурисане реализације, односно издатих фактура према купцима умањених за износ садржаног ПДВ . Највећи купац је Јавни фонд здравственог осигурања РС-пословница Бијељина.

**СТРУКТУРА ПРИХОДА**

|  |  |  |  |
| --- | --- | --- | --- |
| Р.бр. | ПОСЛОВНИ ПРИХОДИ |  | |
| 1. | Факт. реализ.према Фонду-лијекови | 2.725.376 |  |
| 2. | Дневни пазари | 2.135.121 |  |
| 3. | Приходи од услуга за издавање лијекова | 422.136 |  |
|  |  | **5.282.633** |  |
| **A)** | ОСТАЛИ ПРИХОДИ |  |  |
| 4. | Приходи од примљ. донација од добављача | 29.297 |  |
| 5. | Приходи од примљ. донација од оснивача |  |  |
| 6. | Приходи од рефунд. Боловања и пор.одсус. | 17.629 |  |
| 7. | Остали пословни приходи | 1.427 |  |
| 8. | Приходи од извр.улаг.у општинске објекте | 0 |  |
| B) | **УКУПНО ОСТАЛИ ПОСЛОВНИ ПРИХОДИ:** | **48.353** |  |
|  | **УКУПНИ ПОСЛОВНИ ПРИХОДИ:** | **5.330.986** |  |
|  |  |  |  |
| **C)** | **Приходи од камата** | **131** |  |
| 10. | Приходи по основу уговорених рабата | 187.102 |  |
| 11. | Вишкови робе | 723 |  |
| 13. | Остали приходи | 282 |  |
|  | **УКУПНО ОСТАЛИ ПРИХОДИ** | **188.107** |  |
| D) | ПРИХОД ОД УСКЛАЂ. ВРИЈ.СТАЛ. ИМОВИНЕ | **12.825** |  |
| **d)** | **ПРИХОДИ ОД ИСПР.ГРЕШАКА ИЗ ПРЕТХ.ГОД** | **198** |  |
|  | **УКУПАН ПРИХОД :** | **5.532.247** |  |

Посматрајући структуру укупних прихода уочава се да је учешће пословних прихода у укупним приходима повећано са 94,36 у 2011. години на 96,36 % у 2012. години, што је допринијело да се губитак из пословне активности у 2011. године смањи за 2,73%.

**РАСХОДИ**

|  |  |  |  |  |  |
| --- | --- | --- | --- | --- | --- |
| R.b | ВРСТА РАСХОДА | 2012. | 2011. | Razl. u KM | Index |
| 1. | Nабавна вриједност прод.робе | 4.580.993 | 4.302.989 | 278.004 | 106,46 |
| 2. | Трошк. матер.(кан.матер. и сл.) | 14.600 | 7.256 | 7.344 | 201,21 |
| 3. | Утр.угаљ,ел.енерг., гор.зa с.ауто | 23.760 | 19.188 | 4.572 | 123,83 |
|  | **Укупни трошкови материјала** | **4.619.353** | **4.329.433** | **288.920** | **106,70** |
| 4. | Тр.бруто зарада и накн.зарада | 833.306 | 898.291 | - 64.985 | 92,76 |
| 5. | Тр.бруто накн. члан. УО | 24.212 | 28.718 | -4.506 | 84,31 |
| 6. | Остали лични расходи | 104.654 | 152.213 | - 47.559 | 68,75 |
|  | **Укупни трошкови зарада** | **962.172** | **1.079.222** | **- 117.050** | **89,15** |
| 7. | Трошкови произв.услуга | 49.692 | 41.154 | 8.538 | 120,74 |
| 8. | Трошкови амортизације | 50.994 | 45.885 | 5.109 | 111,11 |
| 9. | Тр. непр.усл. и ост. немат. трош. | 71.162 | 75.568 | -4.406 | 94,17 |
| 10. | Трошкови пореза | 13.179 | 8.545 | 4.634 | 154,23 |
| 11. | Трошкови доприноса | 5.230 | 1.649 | 3.581 | 317,16 |
|  | **УКУПНИ ПОСЛОВНИ РАСХОДИ** | **5.771.782** | **5.581.456** | **190.326** | **103,41** |
|  | **Расходи камата** | **214** | **1.410** | **1.196** | **15,18** |
| 12. | Мањкови | 5.745 | 2.426 | 3.319 | 236,81 |
| 13. | ИВ и отпис потраживања | 7.719 | 14.772 | 7.053 | 52,25 |
| 14. | Остали расходи | 10.630 | 15.347 | 4.717 | 69,26 |
|  | **УКУПНИ ОСТАЛИ РАСХОДИ** | **24.094** | **32.345** | **8.251** | **74,49** |
|  | **Расходи по осн.испр.грешке** | **1.389** | **188** | **1.201** | **738,83** |
|  | **УКУПНИ РАСХОДИ:** | **5.797.479** | **5.615.599** | **181.880** | **103,24** |

**УПОРЕДНИ ПОКАЗАТЕЉИ ТРОШКОВА У ОДНОСУ НА 2011. ГОДИНУ**

-набавна вриједност продате робе (лијекови ) износи 4.580.993 KM , и представља 79,02% укупних расхода док је у 2011. Години износила 76,62 % и за 6,46% је повећана у односу на 2011. годину и прати раст прихода по основу продаје лијекова, који ду повећани за 302,443 КМ.

-трошкови канцеларијског и осталог материјала материјала износе 14.599,85 КМ и двоструко су већи него у 2011. години због повећаног броја апотека и због уложеног материјала у ремонт постојеће канцеларијске опреме ради припреме за увођење електронске обраде рецепата.

- трошкови осталог материјала износе 1,431,74 КМ

-трошкови горива за службени аутомобил износе 7.521,35 и за 68% су већи него у претходној години што је посљедица повећања активности на међусобној размијени лијекова између апотека –апотека у Вршанима се снабдијева из апотеке Мајевица у Бијењини, као и повећаног броја апотека.

-трошкови електричне и топлотне енергије износе 16.238,71 и за 10% су већи него 2011. године . Повећање ове врсте трошкова у складу је са повећањем броја апотека у 2012. године.

- Трошкови бруто зарада и накнада износе 962.172 KM и чине 16,60 % укупних трошкова док су у 2011. години износили 19,22% укупних расхода и за 11% су мањи него у 2011. години, иако је значајно повећан број апотека и број запослених. У другој половини 2011. године отворене су двије апотеке, а током 2012. године једна, те је повећан и број запослених са 36 на 39.

Посматрањем структуре ове врсте трошкова уочава се да се 833.306 KM односи на бруто плате запослених, a 104,654 KM чине остала лична примања (регрес, топли оброк, накнада трошкова превоза и сл.). Обавезе за ову врсту примања су дефинисане Општим и Гранским колективним уговором и Законом о раду. Трошкови бруто плата су у односу на 2011. годину смањени за 7,24, док су трошкови осталих личних примања смањени за 31,25% у односу на ниво ове врсте трошкова у 2011. години.

-Бруто накнада члановима Управног одбора у 2012. Години је исплаћена у износу од 24.212 KM и смањена је за 15,69% у односу на 2011. годину.

Анализом трошкова бруто зарада и накнада зарада као и трошкова осталих личних примања, уочава се значајно смањење и у апсолутном износу ( уштеде износе 117.050 КМ) у односу на претходну годину. Ова уштеда је тиме значајнија што се остварила у условима повећаног броја апотека, као и повећаног броја запослених. Посљедица је примјене ригорозније пословне политике на пољу расподјеле примјењене у другом полугодишту 2012. Године. Намјера руководства ЈЗУ Апотеке „Семберија“ је да уведе нову пословну политику да лична примања уведе у оквире зарађених вриједности, чиме ће се створити услови да послови резултат у 2013. години буде значајно повољнији него у 2012. години.

-Трошкови амортизације, који представља акумулацију за будуће набавке опреме, износе 50,994 КМ и повећани су за 11.11% у односу на претходну годину што је посљедица набавки нове опреме и отварања нове апотеке.

-Трошкови производних услуга у 2012 години износе 49.692 KM и чине их:

-Трошкови ПТТ услуге 11.614,10

-Трошкови текућег одржавања основних средстава 10.581,76

-Трошкови закупа пословног простора 19.796,76

-Трошкови комуналних услуга 2.412,52

-Трошкови услуга заштите на раду 720,00

-накнаде за паркинг и путарину 720,00

-остале производне услуге 3.846,61

Ова врста трошкова је повећана за 20% у односу на 2011. годину. Повећање се односи на повећање трошкова текућег одржавања простора и опреме што је посљедица повећаног броја апотека.

-Трошкови пореза које чине таксе, републичка и комунална, накнада за воде, шуме, ППЗ и слично) износе 13.179 KM и за 50% су већи него у претходној години, што је дијелом посљедица повећања прихода, јер се обрачун истих везује за висину прихода.

-Трошкови доприноса износе 5.230 KM.

- Остале нематеријалне трошкове у укупном износу од 71.162 KM чине:

-трошкови непроизводних услуга ( одржавање рачунарских програма, стручно усавршавање запослених , трошкови чишћења просторија и слично,премије осигурања, трошкови платног промета, чланарине привредним удружењима, репрезентација и слично) укупно 58.569,16 KM

-остали нематеријални трошкови ( таксе, судске и админис и ост.немат.трошкови) 12.592,84 KM

-трошкови камата износе 214,18 KM од чега се 167,45 KM односи се на камате на неблаговремено плаћене јавне приходе .

-остали расходи у укупном износу од 24.094 KM односе се на :

-мањкове лијекова у укупном у износу од 5,744,68 KM у 2011.г. 2.426,22

-расходи по основу непризнатих потраж. од Фонда 7.697,03 KM 9.278,90

-кало, растур, квар и лом лијекова 10.277,66 KM 15.184,11

-остали расходи 374,63 KM 374,35

Финансијски извјештај је достављен Управном одбору који је имениован од стране Оснивача Града Бијељина, да би се упознао са резултатима пословања у 2012.години, размотрио исте и дао смјернице и сугестије за пословање у наредном периоду.

**Догађаји након дана билансирања:** У току израде финансијских извјештаја од стране надлежног органа ПУ достављен је одговор на жалбу по рјешењу број 06/1.05/0702/1-490.2-212/11 од 29.04.2011. године па обавезе за порезе и доприносе по основу исплаћене накнаде за превоз запослених на посао и с посла доспијевају на наплату. Ове обавезе чине порез на лична примања у износу од 3.388, допринос на лична примања у износу од 17.055 KM и камате за кашњење у плаћању ових пореза и доприноса . Ове обавезе су у цијелости плаћене 23.02.2013 године, a трошкови по истим су укалкулисани у 2009, 2010 и 2011.години као корекција раније исказаних губитака.

**СУДСКИ СПОРОВИ У 2012.** Завршен је започети судски спор који се водио пред Окружним Судом у Бијељини под бројем 80 0 Rs 037843 12 Rsž од 19.11.2012. године са радницом Ђукић Славицом по којем је донесена извршна пресуда. Ефекат ове пресуде је објашњен у дијелу утицаја на повећање губитка из 2011. године. Обавезе по основу овог спора су највећим дијелом извршене. Других судских спорова нема.

У Бијељини, 10.04.2013. Директор:

Mr.ph. Наталија Перић

-------------------------------

ПЛАН РАДА ЗА 2013. ГОДИНУ

-Руководство ЈЗУ Апотека“Семберија“Бијељина има у плану промјену структуре прихода, у смислу да се приоритет стави на ручну продају, с обзиром на тренутно тешко стање у Фонду здравственог осигурања и реализацију фактурисаних рецепата.

Издавањем лијекова на рецепт у нашем случају је успоравање поврата новца у апотеку

и спорије обртање средстава. Тренутна ситуација на тржишту у условима економске кризе упућује нас да треба да се максимално окренемо реализицији лијекова путем продаје за готов новац. Овај задатак се може остварити подизањем квалитета у погледу а и асортимана понуђених лијекова, што само дјелимично зависи од менаџмента. Квалитет у пружању услуга је нешто што зависи искључиво од запослених у апотеци и на овом пољу се може највише учинити.

Поставили смо себи задатак да мијењамо и начин рада, а све у циљу примјене ДОБРЕ АПОТЕКАРСКЕ ПРАКСЕ у духу савремених начела и достигнућа медицинске науке.

-Наставићемо да реализујемо здравствене услуге из своје дјелатности, проводећи програм Националног пројекта, као саставни дио редовне активности, коју проводи

свјетска здравствена организација.

-У 2013.години трудићемо се, да уз смањење трошкова, повећамо приходе, јер само тако ћемо утицати на смањење губитка.

-Изградњом нових апотека и ширењем апотекарске дјелатности у претходне двије године обезбједили смо територијалну покривеност фармацеутским услугама.

У 2013. години циљ нам је развијање посла у тим апотекама и усавршавање начина

рада електронским пословањем. Припреме за електронско пословање већ смо започели а завршетак очекујемо од 01.06.2013.године.

-Настављамо организовање континуиране едукације кадрова за обнављање лиценци.

-Електронским пословањем очекујемо бољу сарадњу са Домом здравља Бијељина и Домом здравља Угљевик, као и могућност смањења грешака у исправности прописивања рецепата из чега ће произаћи смањење књижних обавјести од Фонда здравственог осигурања.

-У 2013.години улазимо у припрему процедура за сертификовање апотека,што је законом прописана обавеза. Од сертификације очекујемо повратну информацију, односно побољшање пословања.

Генерално имамо два циља:унапређивање стручног рада и економисање у пословању

Фармацеутска дјелатност је врло важна медицинска струка, а фармацеути су најдоступнији здравствени радници у ланцу здравствене заштите, последња контрола

ненамјерне грешке.

Наша установа ће и даље радити и учествовати у активностима и пројектима који промовишу здравље,радити на превенцији болести,и даље остати мјесто гдје ће

људи тражити рјешење за своје проблеме.

Брига о здрављу нашег пацијента је и наша брига и заједно са нама са сигурношћу корачајте у сусрет здрављу.

У Бијељини, 10.04.2013. ДИРЕКТОР

Mr.ph. Наталија Перић

------------------------

ЈЗУ АПОТЕКА“СЕМБЕРИЈА“

БИЈЕЉИНА

Број:187/13.

Дана,16.04.2013.године

На основу чланова 39,40 и 42 Статута ЈЗУ Апотека“Семберија“Бијељина и

чланова 15,20 и 21 Пословника о раду Управног одбора,Управни одбор ЈЗУ Апотека“Семберија“Бијељина је на 10.седници одржаној дана 16.04.2013.године

д о н и о

О Д Л У К У

I

Усваја се Извештај о раду ЈЗУ Апотека“Семберија“Бијељина за 2012.годину са

Планом рада за 2013.годину.

II

Извештај доставити СГ Бијељина на разматрање и усвајање.

III

Ова Одлука ступа на снагу даном доношења.

Достављено:

-Одељење за Друштвене делатности,

-Директор ЈЗУ Апотека“Семберија“Бијељина,

-Управни одбор ЈЗУ Апотека“Семберија“Бијељина,

-а/а

ПРЕДСЕДНИК УПРАВНОГ ОДБОРА

ЈЗУ АПОТЕКА“СЕМБЕРИЈА“БИЈЕЉИНА

ДАНКО М.НОВАКОВИЋ